Deb Fischer

Debra Strobel «Deb» Fischer (født 1. mars 1951 i Lincoln i Nebraska) er en amerikansk republikansk politiker som ble valgt inn i det amerikanske senatet ved valget i 2012. Hun var representant i den lovgivende forsamlingen i Nebraska fra 2004 til 2013.

Deb Fischer har en bachelorgrad innen utdannelse. Hun eier sammen med sin mann en ranch i Nebraska. Hun engasjerte seg først offenlig i forskjellige skole- og utdanningsstyrer før hun ble valgt inn i Nebraskas lovgivende forsamling i 2004. Under republikanernes primærvalg foran senatsvalget i 2012 var hun støttet av Sarah Palin og ble fra en utfordrerposisjon valgt til republikanernes kandidat. I hovedvalget ble hun valgt inn i senatet etter å ha slått den demokratiske motkandidaten og tidligere senatoren Bob Kerrey klart.

Referanser

Eksterne lenker 
 
 
 
 Meet Deb, Hjemmeside ved valget 2012
 

Senatorer fra Nebraska
Kvinnelige senatorer i USA
Personer fra Lincoln i Nebraska